ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 206.56 கோடி 93.60 கோடி 2-வது தவணை மற்றும் 10.88 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 34,75,330 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,35,510 கொவிட் சிகிச்சை பெறுபவர்கள் எண்ணிக்கை 0.31 சதவிதமாக உள்ளது.
குணமடைந்தோர் விகிதம் தற்போது 98.50 சதவீதம்
கடந்த 24 மணி நேரத்தில் 15,549 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,34,99,659 என அதிகரித்துள்ளது.
கடந்த 24 மணி நேரத்தில் 16,167 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 6.14 சதவீதம் ஆகும்
வாராந்திர பாதிப்பு விகிதம் 4.64 சதவீதம் ஆகும்
இதுவரை மொத்தம் 87.81 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,63,419 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1849595
எரிசக்தி அமைச்சகம்
அந்தமானில் மின்சார பேருந்து போக்குவரத்தை தொடங்கி வைத்தார் துணை நிலை ஆளுநர்
அந்தமான் மற்றும் நிகோபார் தீவுகளின் துணை நிலை ஆளுநர் அட்மிரல் டி.கே.ஜோஷி, மின்சார பேருந்துகளை இன்று கொடியசைத்து தொடங்கி வைத்தார். இத்திட்டத்தை மின்துறை அமைச்சகத்தின் பொதுத்துறை நிறுவனமான என்டிபிசியின் துணை நிறுவனமான என்டிபிசி வித்யுத் வியாபார் நிகாம் லிமிடெட் செயல்படுத்துகிறது.
அந்தமான் மற்றும் நிகோபார் தீவுகளில், மின்சார பேருந்துகள் அறிமுகம் செய்யப்பட்டுள்ளது. இது அங்கு காற்று மாசுவை குறைத்து, சொகுசான பொது போக்குவரத்துக்கு உதவும்.
மேலும், பெங்களூரு ஸ்மார்ட் சிட்டி திட்டத்தின் கீழ் 90 மின்சார பேருந்துகளை வழங்கும் ஒப்பந்தத்தையும் என்விவிஎன் நிறுவனம் பெற்றுள்ளது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1692509
குடியரசுத் தலைவர் செயலகம்
சுதந்திர தினத்தை முன்னிட்டு, குடியரசுத் தலைவர் திரு ராம்நாத் கோவிந்த், நாட்டு மக்களுக்கு நாளை உரையாற்றுகிறார்
குடியரசுத் தலைவர் திரு ராம்நாத் கோவிந்த், நாட்டின் 74-வது சுதந்திர தினத்தை முன்னிட்டு நாளை  நாட்டு மக்களுக்கு உரையாற்ற உள்ளார்.
குடியரசுத் தலைவரின் உரை, இரவு 7 மணிக்கு அகில இந்திய வானொலியிலும், தூர்தர்ஷனின் அனைத்துத் தொலைக்காட்சி அலைவரிசைகளிலும் ஒலி / ஒளிபரப்பாக உள்ளது. அவர் உரை முதலில் இந்தியிலும், அதைத் தொடர்ந்து ஆங்கிலம் மற்றும் பிராந்திய மொழிகளிலும், தூர்தர்ஷனின் பிராந்திய அலைவரிசைகளிலும் ஒளிபரப்பாகும். இதே போல், அகில இந்திய வானொலியில் இரவு 9.30 மணிக்கு குடியரசுத்தலைவரின் உரை, பிராந்திய மொழிகளில் ஒலிபரப்படுகிறது.
சுற்றுச்சூழல் மற்றும் வனத்துறை அமைச்சகம்
மக்களை மையமாகக் கொண்ட திட்டங்களை அமல்படுத்துவதில் அரசு உறுதியுடன் உள்ளது: டாக்டர் ஹர்ஷ்வர்தன்
மக்களை மையமாகக் கொண்ட திட்டங்களை அமல்படுத்துவதில் அரசு உறுதியுடன் இருப்பதாக தெரிவித்துள்ள மத்திய சுற்றுச்சூழல், வனம், பருவநிலை மாற்றத்துறை அமைச்சர் டாக்டர் ஹர்ஷ்வர்தன், அமைச்சகம் சுற்றுச்சூழலுக்கு உகந்த சுற்றுலா கொள்கை ஒன்றை தயாரித்திருப்பதாகவும் இது உள்ளூர் சமுதாயத்தினருக்கு வாழ்வாதாரத்தை வழங்குவதுடன் சுற்றுலாப் பயணிகளுக்கு இயற்கை பற்றிய புரிந்துணர்வு கல்வியை அளிக்கும் என்று கூறியுள்ளார்.
புதுதில்லியில் இன்று  அவர் வெளியிட்டுள்ள இதைத் தெரிவித்துள்ளார். உள்ளூர் சமுதாயத்தினரின் திறனை மேம்படுத்தும் முயற்சியாக சுற்றுச்சூழலுக்கு உகந்த சுற்றுலா குறித்த சிறப்பு பயிற்சி அளிக்கப்படும் என்றார். உள்ளூர் சமுதாயத்தினர் இயற்கை மற்றும் சுற்றுலா வழிகாட்டிகளாக வேலைவாய்ப்பை பெறலாம் என்று அமைச்சர் குறிப்பிட்டார். இயற்கை அறிவியலை எடுத்துரைப்பவர்களாகவும், இயற்கையை பாதுகாக்கும் ரோந்து பங்காளிகளாகவும் இவர்களை பயன்படுத்தலாம் என்று அமைச்சர் கூறியுள்ளார். உள்ளூர் வாழ்வாதாரத்தை பெருக்குவதற்காக வீடுகளை அடிப்படையாகக் கொண்ட விருந்தோம்பல் நிறுவனங்களை இந்தக் கொள்கை ஊக்குவிக்கிறது என்று கூறினார். சிறு தொழில் முனைவோர். பரிசுப் பொருட்கள் விற்பனையாளர்கள், புகைப்படக் கருவிகளை வாடகைக்கு விடுவோர் என அவர்கள் பணியாற்றி வாழ்வாதாரத்தை பெருக்கிக் கொள்ளலாம் என்றார்.
உள்ளூர் சமுதாயத்தினரை பயன்படுத்துவதால் உள்ளூர் பொருளாதாரம் வளம் பெறும் என்றும் உள்ளூர் பொருட்களை நிலையான முறையில் பயன்படுத்த முடியும் என்றும் இவை எல்லாம் சுற்றுச்சூழலுக்கு உகந்த சுற்றுலாக் கொள்கையின் நோக்கங்கள் என்றார்.
--------
(Visitor Counter : 110
கனரகத் தொழில்கள் அமைச்சகம்
‘அரசு இ-சந்தை மூலம் பொது கொள்முதல் ’ என்ற தலைப்பில் வெபினாருக்கு கனரக தொழில்துறை அமைச்சகம் ஏற்பாடு
பிரதமர் திரு நரேந்திர மோடியின் தொலைநோக்கு பார்வையை நிறைவேற்றும் வகையில், 'அரசு இ-சந்தை  மூலம் பொது கொள்முதல்' என்ற தலைப்பில் மத்திய கனரக தொழில்துறை அமைச்சகம் நேற்று ஒரு வெபினார் எனப்படும் இணையவழி கருத்தரங்குக்கு ஏற்பாடு செய்தது. அமைச்சகங்கள், இணைக்கப்பட்ட அலுவலகங்கள், தன்னாட்சி அமைப்புகள் மற்றும் பொதுத்துறை நிறுவனங்களின் பொது கொள்முதல் நடவடிக்கைகளை நியாயமான மற்றும் போட்டித்தன்மையுடன் எளிதாக்குவதை இது நோக்கமாகக் கொண்டுள்ளது. கனரக தொழில்துறை அமைச்சகத்தின் செயலாளர் திரு கம்ரான் ரிஸ்வி, வெபினாருக்குத் தலைமை வகித்து, ஜிஇஎம் மூலம் கிடைக்கும் பொருட்கள் மற்றும் சேவைகளை 100% உறுதி செய்வது பற்றி குறிப்பிட்டார்.
கனரக தொழில்துறை அமைச்சகம் மற்றும் அதன் பொதுத்துறை நிறுவனங்கள் ஜிஇஎம்-மின் முக்கியப் பயனர்களாகும் என்று அவர் குறிப்பிட்டார். சிறந்த செயல்திறன், வெளிப்படைத்தன்மை, உள்ளடக்கம் மற்றும் ஏலதாரர்களிடையே அதிக நம்பிக்கையை ஜிஇஎம் எளிதாக்கியுள்ளது, இதன் விளைவாக சிறந்த போட்டி மற்றும் அதிக சேமிப்பு உள்ளது என்றும் அவர் குறிப்பிட்டார். 2022-23 நிதியாண்டில், மொத்தம் ரூ. 6,744 கோடிக்கு அமைச்சகம் கொள்முதல் செய்துள்ளது.
இந்நிகழ்ச்சியில் கனரக தொழில்துறை கூடுதல் செயலாளர் மற்றும் நிதி ஆலோசகர் திருமதி. ஆர்த்தி பட்நாகர், செலவினத் துறை ஆலோசகர் திரு சஞ்சய் அகர்வால், பிஎச்இஎல் தலைவர் மற்றும் மேலாண்மை இயக்குநர் டாக்டர் நைலின் ஷிங்கால் உள்ளிட்டோர் இதில் கலந்து கொண்டனர்.
மின்னணு மற்றும் தகவல் தொழில்நுட்பம்
டிஜிட்டல் இந்தியா திட்டம் 6 ஆண்டுகள் நிறைவு செய்வதை முன்னிட்டு ஜூலை 1-ஆம் தேதி நடைபெறும் சிறப்பு நிகழ்ச்சியில் பயனாளிகளுடன் பிரதமர் கலந்துரையாடல்
இந்தியாவை மின்னணுத் துறையில் மேம்பட்ட சமூகமாகவும், அறிவுசார் பொருளாதாரமாகவும் மாற்றும் முயற்சியில் உருவாக்கப்பட்ட முக்கிய முன்முயற்சியான டிஜிட்டல் இந்தியா திட்டம், 2021, ஜூலை 1 அன்று, 6 வருடங்களை நிறைவு செய்கிறது.
கடந்த 2015-ஆம் ஆண்டு ஜூலை 1-ஆம் தேதி பிரதமர் திரு நரேந்திர மோடியால் தொடங்கப்பட்ட இந்தத் திட்டம், தனது சேவைகள், பொதுமக்களுக்கும் அரசுக்கும் இடையேயான தொடர்பை வலுப்படுத்துதல், பொது மக்களின் பங்களிப்பை ஊக்கப்படுத்தி அவர்களுக்கு அதிகாரம் அளித்தல் போன்ற செயல்களால் புதிய இந்தியாவின் மிகப்பெரும் வெற்றித் திட்டங்களுள் ஒன்றாக இன்றுவரை விளங்குகிறது.
இத்திட்டம் 6 வருடங்களை நிறைவு செய்வதை முன்னிட்டு வரும் ஜூலை 1-ஆம் தேதி, மத்திய மின்னணு மற்றும் தகவல் தொழில்நுட்ப அமைச்சகம் ஏற்பாடு செய்துள்ள சிறப்பு நிகழ்ச்சியில் பிரதமர் திரு நரேந்திர மோடி கலந்துகொண்டு உரையாற்றுவதுடன், டிஜிட்டல் இந்தியா திட்டத்தின் பயனாளிகளுடனும் கலந்துரையாடுவார்.
மத்திய மின்னணு மற்றும் தகவல் தொழில்நுட்பம், சட்டம் மற்றும் நீதி மற்றும் தொலைத் தொடர்பு அமைச்சர் திரு ரவி சங்கர் பிரசாத் துவக்க உரை வழங்கும் இந்த நிகழ்ச்சியில், டிஜிட்டல் இந்தியா திட்டத்தின் சாதனைகளை எடுத்துரைக்கும் காணொளியும், அதைத்தொடர்ந்து பயனாளிகள்-பிரதமர் கலந்துரையாடும் அமர்வும் நடைபெறும். அமைச்சகத்தின் செயலாளர் திரு அஜய் சாவ்னே, இந்த கலந்துரையாடலுக்கு நடுவராக செயல்படுவார்.
“மிகவும் பயனுள்ளதாக இருக்கும் இந்த நிகழ்ச்சியில் நாடு முழுவதும் உள்ள டிஜிட்டல் இந்தியா திட்டத்தின் பயனாளிகளுடன் பிரதமர் உரையாடுவார். அவரது ஈடு இணையற்ற வழிகாட்டுதல் மற்றும் ஆதரவால் இது நமக்கு ஓர் பெருமை வாய்ந்த தருணமாக அமைந்துள்ளது. அவரது ஆற்றல் வாய்ந்த தலைமையின்கீழ் டிஜிட்டல் இந்தியா முன்முயற்சிகளை முன்னெடுத்துச் செல்வதற்கு நாங்கள் ஆர்வமாக உள்ளோம்”, என்று டிஜிட்டல் இந்தியா கழகத்தின் மேலாண் இயக்குநர், தலைவர் மற்றும் நிர்வாக அதிகாரியும், அமைச்சகத்தின் மின்- ஆளுகைப் பிரிவின் தலைவருமான திரு அபிஷேக் சிங் தெரிவித்தார்.
கலந்துரையாடலுக்குப் பிறகு, டிஜிட்டல் இந்தியா திட்டத்தின் பல்வேறு சாதனைகளின் சாராம்சம் பற்றியும், மக்களை இணைப்பதில் இத்திட்டம் அடைந்துள்ள வெற்றி குறித்தும் பிரதமர் உரையாற்றுவார்.
வருங்காலத்தில் இந்தத் திட்டத்தின் கீழ் மேற்கொள்ளப்படவுள்ள பல்வேறு வளர்ச்சிப் பணிகள் பற்றியும் அவர் எடுத்துரைப்பார்.
அனைத்துக் கலந்துரையாடல்களும், உரைகளும் காணொலிக்காட்சி வாயிலாக நடைபெறும். https://pmindiawebcast.nic.in/ என்ற இணையதளத்தில் ஜூலை 1-ஆம் தேதி காலை 11 மணி முதல் இந்த நிகழ்ச்சியை அனைவரும் நேரலையாகக் காணலாம். முகநூல், வலையொளி முதலிய டிஜிட்டல் இந்தியாவின் சமூக ஊடக தளங்களிலும் இந்நிகழ்ச்சி நேரலையாக ஒளிபரப்பப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1731392
பிரதமர் அலுவலகம்
இந்தியா – ஐக்கிய அரபு அமீரகம்  இணைய வழி உச்சி மாநாடு
பிரதமர் திரு.நரேந்திர மோடியும், அபுதாபியின் பட்டத்து இளவரசரும், ஐக்கிய அரபு அமீரக ராணுவத்தின் துணைத் தளபதி ஷேக் முகமது பின், சயீத் அல் நஹ்யானும் 2022 பிப்ரவரி 18 அன்று இணைய வழி உச்சி மாநாடு நடத்த உள்ளனர்.
இந்தியா அதன் 75-வது சுதந்திர ஆண்டு பெருவிழாவையும், ஐக்கிய அரபு அமீரகம் அதன் உருவாக்கத்தின் 50-வது ஆண்டினையும் கொண்டாடும் தருணத்தில் இரு நாடுகளுக்கு இடையேயான நட்புறவையும் வரலாற்றுச் சிறப்புமிக்க தங்களின் தொலைநோக்குப் பார்வையையும் இரு தலைவர்களும் முன்வைப்பார்கள் என்று எதிர்பார்க்கப்படுகிறது. பரஸ்பர நலன் சார்ந்த பிராந்திய மற்றும் சர்வதேச விஷயங்கள் குறித்து இருதரப்பு ஒத்துழைப்பு பற்றி இரு தலைவர்களும் விவாதிப்பார்கள், கருத்துப் பரிமாற்றம் செய்து கொள்வார்கள்.
ஐக்கிய அரபு அமீரகத்தில் சுமார் 3.5 மில்லியன் இந்திய சமூகத்தினர் உள்ளனர். பெருந்தொற்றுக் காலத்தில் இந்திய சமூகத்தினருக்கு ஆதரவு அளிப்பதற்காக ஐக்கிய அரபு அமீரக தலைமைக்கு இந்தியாவின் பாராட்டைப் பிரதமர் தெரிவித்தார். அமீரகத்தின் வளர்ச்சியில் இந்திய சமூகத்தினரின் பங்களிப்பை அதன் தலைவரும் பாராட்டினார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 181.89 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 23,087 கொவிட் சிகிச்சை பெறுபவர்கள் 0.05%ஆக உள்ளனர்.
குணமடைந்தோர் விகிதம் தற்போது 98.75%சதவீதம்
கடந்த 24 மணி நேரத்தில் 2,542 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,73,057 என அதிகரித்துள்ளது.
கடந்த 24 மணி நேரத்தில் 1,778 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.26 சதவீதம் ஆகும்
வாராந்திர பாதிப்பு விகிதம் 0.36 சதவீதம் ஆகும்
இதுவரை மொத்தம் 78.42 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 6,77,218 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1808444
மத்திய அமைச்சரவை
தொழிற்பயிற்சிக்கான தேசிய கவுன்சிலான என்.சி்.வி.டி. மற்றும் தேசிய திறன் மேம்பாட்டு முகமை என்.எஸ்.டி.ஏ. ஆகியவற்றை ஒருங்கிணைத்து, தொழில்கல்வி மற்றும் பயிற்சிக்கான தேசிய கவுன்சில், என்.சி.வி.இ.டி. –யை உருவாக்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், தொழிற்பயிற்சிக்கான தேசிய கவுன்சில் என்.சி்.வி.டி., தேசிய திறன் மேம்பாட்டு முகமை என்.எஸ்.டி.ஏ. என தற்போதுள்ள திறன் மேம்பாட்டு அமைப்புகளை ஒருங்கிணைத்து, தொழில்கல்வி மற்றும் பயிற்சிக்கான தேசிய கவுன்சில், என்.சி.வி.இ.டி.–யை உருவாக்க ஒப்புதல் அளிக்கப்பட்டது.
விவரம்:
நீண்ட கால மற்றும் குறுகிய கால தொழில்கல்வி மற்றும் பயிற்சியில் ஈடுபட்டுள்ள நிறுவனங்களின் செயல்பாடுகளை என்.சி.வி.இ.டி. முறைப்படுத்துவதுடன், இது போன்ற நிறுவனங்கள் செயல்படுவதற்கான குறைந்தபட்ச தரத்தையும் நிர்ணயிக்கும். என்.சி.வி.இ.டி.–யின் அடிப்படை பணிகள் வருமாறு:-
- விருது வழங்கும் அமைப்புகள், மதிப்பீட்டு அமைப்புகள் மற்றும் திறன் சார்ந்த தகவல் வழங்குவோரை அங்கீகரித்தல் மற்றும் முறைப்படுத்துதல்;
- விருது வழங்கும் அமைப்புகள் மற்றும் அமைப்பு சார்ந்த திறன் கவுன்சிலால் உருவாக்கப்பட்ட தகுதியை அங்கீகரித்தல்;
- தொழிற்பயிற்சி நிறுவனங்களை, விருது வழங்கும் அமைப்புகள் மற்றும் மதிப்பீட்டு முகமைகள் வாயிலாக மறைமுகமாக முறைப்படுத்துதல்;
- ஆராய்ச்சி மற்றும் தகவல் பரவல் ;
- குறை தீர்ப்பு.
தலைவர் ஒருவர் தலைமையிலான இந்த கவுன்சில், நிர்வாகம் மற்றும் நிர்வாகம் சாராத உறுப்பினர்களைக் கொண்டதாக இருக்கும். தற்போதுள்ள இரண்டு அமைப்புகளை ஒருங்கிணைத்து உருவாக்கப்படும் என்.சி.வி.இ.டி., பெரும்பாலான இடங்களில், ஏற்கனவே உள்ள கட்டமைப்பு வசதிகள் மற்றும் ஆதாரங்களை பயன்படுத்திக் கொள்ளும். இது தவிர, புதிய அமைப்பு சுமூகமாக செயல்பட ஏதுவாக கூடுதலாக சில பணியிடங்கள் உருவாக்கப்படும். புதிய ஒழுங்குமுறை அமைப்பு, ஒழுங்குமுறை நடவடிக்கைகளில் சிறப்பானவற்றைப் பின்பற்றுவதுடன், பொருந்தக்கூடிய சட்டங்களின்படி தொழில் ரீதியாக செயல்படுவதை உறுதி செய்ய உதவும்.
பலன்கள்:
அமைப்பு ரீதியான இந்த மாற்றம் தொழில்கல்வி மற்றும் சந்தையின் தேவைக்கேற்ற, திறன் வளர்ச்சித் திட்டங்களை வழங்கும் என்ற நம்பகத்தன்மையை ஏற்படுத்துவதுடன் தரத்தை மேம்படுத்தவும் வழிவகுக்கும். திறன் வளர்ச்சித் துறையில் தனியார் முதலீடு மற்றும் வேலை வழங்குவோரின் பங்களிப்பை ஊக்குவிப்பதாகவும் இது அமையும். அத்துடன் தொழில் கல்வி மீதான விருப்ப மதிப்பை அதிகரிக்கச் செய்வதோடு திறன் பயிற்சி பெற்ற மனித வளத்தை அதிகரித்து, உலகின் திறன்மிக்கத் தலைநகராக இந்தியாவை மாற்ற வேண்டும் என்ற பிரதமரின் செயல்திட்டத்தை முன்னெடுத்துச் செல்வதாகவும் அமையும்.
இந்தியாவின் திறன் சூழல் துறையின் ஒழுங்குமுறை அமைப்பு என்ற வகையில், நாட்டில் தொழில்கல்வி மற்றும் பயிற்சியில் ஒரு பங்குதாரராக திகழும் தனிநபர்களிடம் சாதகமான விளைவுகளை என்.சி.வி.இ.டி. உருவாக்கும். திறன் சார்ந்த கல்வி முறை மேலும் ஊக்கமளிக்கும் வகையில் அமைவதுடன், மாணவர்களை திறன் சார்ந்த படிப்புகளில் சேர்வதையும் ஊக்குவிப்பதாக அமையும். இது, திறன் பயிற்சி பெற்ற தொழிற்சாலைகள் மற்றும் பல்வேறு சேவைகளில் பயன்படுத்துவதற்கு நிலையாக வழங்குவதற்கும், தொழில் தொடங்கும் நடவடிக்கைகளை மேலும் எளிமைப்படுத்தவும் உதவிகரமாக இருக்கும் என எதிர்பார்க்கப்படுகிறது.
----
(Visitor Counter : 162
சுகாதாரம் மற்றும் குடும்ப நலத்துறை அமைச்சகம்
30.54 கோடி கொவிட் தடுப்பூசி டோஸ்கள்: மாநிலங்களுக்கும், யூனியன் பிரதேசங்களுக்கும் வழங்கப்பட்டது
மத்திய அரசு இதுவரை, 30.54 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
1.50 கோடிக்கும் அதிகமான  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
இன்று காலை 8 மணி வரையிலான தரவுகளின் அடிப்படையில், மொத்தம் 29,04,04,264 டோஸ் தடுப்பூசி  பயன்படுத்தப்பட்டுள்ளது.
நாடு தழுவிய தடுப்பூசித் திட்டத்தின் ஒரு பகுதியாக அடுத்த மூன்று நாட்களில் கூடுதலாக 47,00,000 தடுப்பூசி டோஸ்களை, மத்திய அரசு, மாநிலங்களுக்கும் யூனியன் பிரதேசங்களுக்கும் வழங்கவிருக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1730208
உணவுப் பதப்படுத்துதல் தொழிற்சாலைகள் அமைச்சகம்
உணவு பதப்படுத்துதல் துறையில் ரூ.11 ஆயிரம் கோடி மதிப்பில் உற்பத்தியுடன் தொடர்புடைய ஊக்குவிப்பு திட்டம் :மத்திய அமைச்சர் தகவல்
உணவு பதப்படுத்துதல் துறையில், உற்பத்தியுடன் தொடர்புடைய ஊக்குவிப்பு திட்டத்தின் கீழ் ரூ.11 ஆயிரம் கோடி செலவழிக்கப்படும் என மத்திய வேளாண் துறை அமைச்சர் திரு நரேந்திர சிங் தோமர் கூறியுள்ளார்.
வடக்கு மண்டல உணவு பதப்படுத்துதல், 3வது உச்சி மாநாட்டை இந்திய தொழில் கூட்டமைப்பு காணொலி காட்சி மூலம் நடத்தியது. இதில் மத்திய வேளாண் துறை அமைச்சர் திரு நரேந்திர சிங் தோமர் கலந்து கொண்டு பேசியதாவது:
நாட்டின் உணவு மற்றும் தோட்டக்கலை திறனை மேம்படுத்தவும், வேளாண் துறையில் முதலீடு மற்றும் வளர்ச்சியை ஊக்குவிக்கவும், தற்போதுள்ள நிறுவனங்களில் சிறப்பான சூழலை ஏற்படுத்தவும் மத்திய அரசு பல நடவடிக்கைகளை எடுத்துள்ளது. உணவு பதப்படுத்துதல் துறையின் வளர்ச்சியில், மத்திய அரசு உறுதியுடன் உள்ளது. தற்சார்பு இந்தியா பிரச்சாரத்தின் ஒரு பகுதியாக, உணவு பதப்படுத்துதல் துறையில் உற்பத்தியுடன் தொடர்புடைய ஊக்குவிப்பு திட்டம் பிரதமர் திரு நரேந்திர மோடியால் தொடங்கப்பட்டது. இந்த திட்டத்தில் சுமார் 11 ஆயிரம் கோடி செலவழிக்கப்படும்.
முறைசார தொழில் பிரிவில் இருக்கும் குறு நிறுவனங்கள் இடையே போட்டியை அதிகரிக்க, தற்சார்பு இந்தியா திட்டத்தின் கீழ், பிரதமரின் குறு உணவு பதப்படுத்துதல் நிறுவனங்கள் முறைப்படுத்தும் திட்டத்தை  உணவு பதப்படுத்துதல் தொழில்துறை அமைச்சகம் தொடங்கியுள்ளது. இத்திட்டம், உணவு பதப்படுத்தும் தொழிலில் ஈடுபட்டுள்ள விவசாய உற்பத்தியாளர் அமைப்புகள், சுயஉதவிக் குழுக்கள், உற்பத்தியாளர் கூட்டுறவு சங்கங்கள் ஆகியவற்றுக்கு உதவுவதில் கவனம் செலுத்துகிறது.
இவ்வாறு மத்திய அமைச்சர் திரு நரேந்திர சிங் தோமர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730116
-----
(Visitor Counter : 169
அறிவியல் மற்றும் தொழில்நுட்பத்துறை
என்.எம்-ஐ.சி.பி.எஸ் திட்டம் அனைத்து மட்டங்களிலும் குறிப்பிடத்தக்க முடிவுக்கு வழிவகுத்தது; அறிவியல் மற்றும் தொழில்நுட்பத் துறையின் செயலாளர்
சைபர்-இயற்பியல் அமைப்புகளில் தொழில்நுட்ப புத்தாக்கத்தின் 3 வது தேசிய பட்டறையில், தொழில்நுட்ப மாற்றத்தை கொண்டு வருவதற்காக, பல்துறை சைபர்-இயற்பியல் அமைப்புகள்  பற்றிய தேசிய இயக்கத்தின் கீழ் நிறுவப்பட்ட தொழில்நுட்ப கண்டுபிடிப்பு மையங்களின்  முக்கியத்துவம் வலியுறுத்தப்பட்டது.
"நாட்டின் சிறந்த தொழில்நுட்ப நிறுவனங்களில் 25 இடங்களில் இந்த இயக்கத்தின் மையங்கள் நிறுவப்பட்டுள்ளன. மேலும் அவை விவசாயம், எரிசக்தி, நீர், போக்குவரத்து போன்ற சைபர்-இயற்பியல் அமைப்புகளின் அனைத்து முக்கிய அம்சங்களிலும் பணியாற்றி வருகின்றன.
4 ஆண்டுகளுக்குப் பிறகு, இந்தப் பணி ஒரு குறிப்பிடத்தக்க முடிவுக்கு வழி வகுத்திருப்பதைக் காணலாம். உருவாக்கப்பட்ட தொழில்நுட்பங்கள் மற்றும் தயாரிப்புகளின் அடிப்படையில் மட்டுமல்லாமல், அறிவியல் வெளியீடுகளிலும் இதனைக் காணலாம் என பயிலரங்கின் நிறைவு அமர்வில் அறிவியல் மற்றும் தொழில்நுட்பத் துறையின்  செயலாளர் பேராசிரியர் அபய் கரண்டிகர் கூறினார்.
முக்கியமான துறைகளில் நாட்டை தன்னிறைவு அடையச் செய்வதில் தொழில்நுட்பத்தின் மாற்றங்களை நடைமுறைக்கு கொண்டு வருமாறு மையத்துடன் தொடர்புடைய தொழில்நுட்ப வல்லுநர்களை அவர் வலியுறுத்தினார்.
இந்திய தொழில்நுட்பக் கழகத்தின் சைபர் பாதுகாப்பு தொழில்நுட்ப கண்டுபிடிப்பு மையமான சி3ஐஹப், சைபர்-இயற்பியல் அமைப்புகளில் தொழில்நுட்ப கண்டுபிடிப்பு குறித்த 3 வது தேசிய பயிலரங்கை நடத்தியது. இந்தப் பயிலரங்கை இந்திய அரசின் அறிவியல் மற்றும் தொழில்நுட்பத் துறை பலதுறை சைபர்-இயற்பியல் அமைப்புகள்  தேசிய இயக்கத்தின் கீழ் ஏற்பாடு செய்தன.
சுகாதாரம் மற்றும் குடும்ப நலத்துறை அமைச்சகம்
கொவிட் தடுப்பூசி வழங்கல் நிலவரம் குறித்து மாநிலங்கள்/யூனியன் பிரதேசங்களுடன் மத்திய சுகாதார அமைச்சகம் ஆய்வு
கொவிட்-19 தடுப்பூசி வழங்கலின் முன்னேற்றம் குறித்து மாநிலங்கள்/யூனியன் பிரதேசங்களின் சுகாதாரச் செயலாளர்கள் மற்றும் தேசிய சுகாதார இயக்க நிர்வாக இயக்குநர்களுடன் மத்திய சுகாதாரச் செயலாளர் திரு ராஜேஷ் பூஷன் காணொலி மூலம் நேற்று ஆய்வு செய்தார். உலகின் மிகப்பெரிய இத்தகைய நடவடிக்கைகளில் ஒன்றான இந்தியாவின் நாடு தழுவிய கொவிட்-19 தடுப்பூசி வழங்கல் 2021 ஜனவரி 16 அன்று பிரதமர் திரு நரேந்திர மோடியால் தொடங்கி வைக்கப்பட்டது.
ஒரு பில்லியன் டோஸ்களை நாடு நெருங்கி வருகிறது என்று குறிப்பிட்ட சுகாதாரச் செயலாளர், அனைத்து மக்களுக்கும் தடுப்பூசிகளை வழங்குவதற்கான மாநிலங்கள் மற்றும் யூனியன் பிரதேசங்களின் முயற்சிகளுக்கு பாராட்டுத் தெரிவித்தார். தகுதியுள்ள பயனாளிகளில் குறிப்பிடத்தக்க அளவினர் அவர்களது இரண்டாம் டோசை இன்னும் பெறவில்லை என்று தெரிவிக்கப்பட்டது. அவர்களை சென்றடைவதற்கான நடவடிக்கைகளை எடுக்குமாறு மாநிலங்கள் மற்றும் யூனியன் பிரதேசங்கள் கேட்டுக் கொள்ளப்பட்டன.
இரண்டாம் டோசுக்காக காத்திருக்கும் மக்களுக்கு வழங்குவதற்கு போதுமான அளவு தடுப்பூசிகள் பல மாநிலங்களின் கையிருப்பில் இருக்கின்றன என்று தெரிவிக்கப்பட்டது. மேற்கண்ட பணியை நிறைவு செய்வதற்கு கூடுதல் தடுப்பூசிகளை வழங்குவதற்கு இந்திய அரசு தயாராக உள்ளது. தடுப்புமருந்து வழங்கலின் வேகத்தையும் அளவையும் அதிகரிக்குமாறு மாநிலங்கள் அறிவுறுத்தப்பட்டன.
தடுப்பூசிப் பெற்றுள்ள, மக்கள் குறைந்த அளவு உள்ள மாவட்டங்களை அடையாளம் கொண்டு அவற்றுக்கு முன்னுரிமை அளிக்க மாநிலங்கள் மற்றும் யூனியன் பிரதேசங்கள் கேட்டுக் கொள்ளப்பட்டன. உள்ளூர் சவால்களை எதிர்கொண்டு தடுப்புமருந்து வழங்கல் மையங்களின் எண்ணிக்கையை அதிகரிக்குமாறு மாநில அரசுகள் கேட்டுக்கொள்ளப்பட்டன. இரண்டாம் டோஸ் வழங்கலை மேம்படுத்துவதற்கான திட்டங்களை பகிர்ந்துகொள்ளுமாறும் அறிவுறுத்தப்பட்டது.
சர்வதேச பயணங்களுக்கான பல்வேறு வழிகாட்டுதல்களை கடந்த ஒரு வருடமாக சுகாதார அமைச்சகம் வெளியிட்டு வருகிறது.
உள்துறை அமைச்சகம்,
இமிக்கிரேஷன் அலுவலகம், விமான போக்குவரத்து அமைச்சகம் மற்றும் வெளியுறவு அமைச்சகம் உள்ளிட்ட அனைத்து பங்குதாரர்களுடன் ஆலோசித்தப் பிறகு வழிகாட்டுதல்களைச் சீராய்வு செய்யும் பணியில் அது ஈடுபட்டுள்ளது. தங்களது ஆலோசனைகள் மற்றும் கருத்துகளை பகிர்ந்துக் கொள்ளுமாறு மாநிலங்கள் மற்றும் யூனியன் பிரதேசங்களும் கேட்டுக் கொள்ளப்பட்டுள்ளன.
சுகாதார அமைச்சகத்தின் கூடுதல் செயலாளர் டாக்டர் மனோகர் அக்னானி, இணை செயலாளர் திரு லாவ் அகர்வால் உள்ளிட்ட மூத்த அதிகாரிகள் கூட்டத்தில் கலந்துகொண்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1764851
(Visitor Counter : 180
விவசாயத்துறை அமைச்சகம்
மத்திய வேளாண் அமைச்சகம் சார்பில் "ஒரு துளி அதிக சாகுபடி" என்ற தலைப்பில் ஒரு நாள் தேசியப் பயிலரங்கம் நடத்தப்பட்டது
மத்திய வேளாண்மை மற்றும் விவசாயிகள் நல அமைச்சகம் “ஒரு துளி அதிக சாகுபடி” என்ற தலைப்பில் தேசியப் பயிலரங்கத்திற்கு ஏற்பாடு செய்தது. நாடு முழுவதும் நுண்ணீர் பாசனத்தை அதிகரிப்பதற்கான அணுகுமுறைகள் குறித்து இதில் விவாதிக்கப்பட்டது.
வேளாண் மற்றும் விவசாயிகள் நலத்துறை செயலாளர் மனோஜ் அஹுஜா இந்த நிகழ்ச்சியைத் தொடங்கி வைத்தார். அப்போது பேசிய அவர். தொழில்நுட்பங்களைப் பயன்படுத்துதல், நுண்ணீர்ப் பாசனத்தை மேம்படுத்துதல் மற்றும் நீர் உற்பத்தித்திறனை அதிகரிப்பதன் மூலம் நாட்டின் உணவு மற்றும் ஊட்டச்சத்து பாதுகாப்பையும், மானாவாரிப் பகுதிகளில் விவசாயிகளின் வருமானத்தையும் உறுதி செய்ய முடியுமெனக் கூறினார்.
2015-16-ம் ஆண்டிலிருந்து ஒரு துளி அதிக சாகுபடி திட்டம் நாட்டின் அனைத்து மாநிலங்களிலும் செயல்படுத்தப்பட்டு வருகிறது. 2015-16-ம் ஆண்டு முதல் இன்று வரை 78 லட்சம் ஹெக்டேர் நிலப்பரப்பு நுண்ணீர் பாசனத்தின் கீழ் உள்ளது. இத்திட்டத்திற்கு முந்தைய 8 ஆண்டுகளில் மேற்கொள்ளப்பட்ட பரப்பளவை விட இது சுமார் 81% அதிகமாகும்.
மேலும், நுண்ணீர் பாசனத்தில் சிறந்து விளங்கும் மாநிலங்கள் தங்கள் மாநிலங்களில் பின்பற்றப்படும் நடைமுறைகள் மற்றும் விவசாயிகள் மத்தியில் பிரபலமாக உள்ள புதுமையான முறைகளை பகிர்ந்து கொண்டன. ஜல் சக்தி அமைச்சகத்தின் முன்னணி வல்லுநர்கள் நுண்ணீர் பாசனத்தின் அவசியத்தையும், நிலத்தடி நீர் மேலாண்மையின் அதன் பங்கையும் குறிப்பிட்டனர்.
இந்நிகழ்ச்சியின் போது, ஆந்திரப் பிரதேசம், குஜராத், ராஜஸ்தான், மகாராஷ்டிரா மற்றும் தமிழ்நாடு ஆகிய மாநிலங்களில் இருந்து ஐந்து சிறந்த கிராமப் பஞ்சாயத்துகள், அதிக நுண்ணீர் பாசனம் மற்றும் நீர் மேலாண்மையில் சிறந்து விளங்கியதற்காக பாராட்டப்பட்டன.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 178.83 கோடியைக் கடந்தது
நாட்டில் கடந்த 24 மணி நேரத்தில் 26.19 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 178.83 கோடியைக்  கடந்தது. 2,07,34,782 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 9,754 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,23,88,475 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 98.66 சதவீதமாக உள்ளது. கடந்த 24 மணி நேரத்தில் 5,476 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 59,442 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.14 சதவீதமாக உள்ளது.
கடந்த 24 மணி நேரத்தில் 9,09,985 கொவிட் பரிசோதனைகள் செய்யப்பட்டன. இதுவரை சுமார் 77.28 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 0.84 சதவீதமாக உள்ளது. தினசரித் தொற்று விகிதம் 0.60 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1803271
நாடாளுமன்ற விவகாரத்துறை அமைச்சகம்
புதுதில்லியில் மே 17 அன்று ஓய்வூதிய தீர்ப்பாயத்திற்கு நாடாளுமன்ற விவகாரத்துறை அமைச்சகம் ஏற்பாடு செய்துள்ளது
ஓய்வூதியம் மற்றும் ஓய்வூதியதாரர்கள் நலத்துறையின் அறிவுறுத்தலின்படி நாடுமுழுவதும் ஓய்வூதிய தீர்ப்பாயம் அனைத்து அமைச்சகங்கள் மற்றும் துறைகள் மூலம் புதன்கிழமை, மே 17, 2023 அன்று நடைபெறவுள்ளது. இதையடுத்து புதுதில்லியில் நாடாளுமன்ற வளாகத்தில் உள்ள நாடாளுமன்ற விவகாரத்துறை அமைச்சகத்தின் துணைச் செயலாளர் அலுவலகத்தில் நாடாளுமன்ற விவகாரத்துறை அமைச்சகத்தின் ஓய்வூதியதாரர்கள் மற்றும் ஓய்வூதியதாரர்களின் குடும்பத்தினருக்கான ஓய்வூதிய தீர்ப்பாயம் மே 17, 2023 அன்று காலை 11 மணிக்கு காணொலி காட்சி வாயிலாக நடைபெறவுள்ளது. இந்த அமைச்சகத்தின் ஓய்வூதியதாரர்கள் மற்றும் ஓய்வூதியதாரர்களின் குடும்பத்தினர் ஓய்வூதிய தீர்ப்பாயத்தில் கலந்துகொண்டு தங்களது குறைகளை தெரிவிக்கலாம்.
தங்களது துறைகளை இ-மெயில் மூலமாகவும் முன்னதாகவே ஓய்வூதியதாரர்களும், ஓய்வூதியதாரர்களின் குடும்பத்தினரும் தெரிவிக்கலாம். இதற்கான இ-மெயில் முகவரி rahul.agrawal[at]gov[dot]in or dhirendra.choubey[at]nic[dot]in. மேலும் விவரங்களுக்கு ஓய்வூதியதாரர்கள் 011-23034746/23034755 என்ற தொலைபேசி எண்களைத் தொடர்புகொள்ளலாம்.